biswa921/orwiki-latest-pages-articles-raw huggingface dataset:
ଶାନ୍ତି ସ୍ୱରୂପ ଭଟ୍ଟନାଗର ବିଜ୍ଞାନ ଓ ପ୍ରଯୁକ୍ତିବିଦ୍ୟା ପୁରସ୍କାର

ଶାନ୍ତି ସ୍ୱରୂପ ଭଟ୍ଟନାଗର ବିଜ୍ଞାନ ଓ ପ୍ରଯୁକ୍ତିବିଦ୍ୟା ପୁରସ୍କାର ଭାରତରେ ବିଜ୍ଞାନ ଗବେଷଣା କ୍ଷେତ୍ରରେ ପ୍ରଦାନ କରାଯାଉଥିବା ଏକ ପୁରସ୍କାର । ଜୀବ ବିଜ୍ଞାନ, ପଦାର୍ଥ ବିଜ୍ଞାନ, ରସାୟନ ବିଜ୍ଞାନ, ପରିବେଶ ବିଜ୍ଞାନ ଓ ଇଞ୍ଜିନିୟରିଂ କ୍ଷେତ୍ରରେ ଉଲ୍ଲେଖନୀୟ ଗବେଷଣା ପାଇଁ ବୈଜ୍ଞାନିକ ଓ ଔଦ୍ୟୋଗିକ ଅନୁସନ୍ଧାନ ପରିଷଦ (ସିଏସଆଇଆର) ତରଫରୁ ପ୍ରତିବର୍ଷ ଏହି ପୁରସ୍କାର ପ୍ରଦାନ କରାଯାଏ । ଏହା ଭାରତରେ ପ୍ରଦାନ କରାଯାଉଥିବା ସର୍ବଶ୍ରେଷ୍ଟ ବିଜ୍ଞାନ ପୁରସ୍କାର । ବୈଜ୍ଞାନିକ ଓ ଔଦ୍ୟୋଗିକ ଅନୁସନ୍ଧାନ ପରିଷଦର ପ୍ରତିଷ୍ଠାତା ଶାନ୍ତି ସ୍ୱରୂପ ଭଟ୍ଟନାଗରଙ୍କ ନାମରେ ଏହି ପୁରସ୍କାର ନାମିତ । ୧୯୫୮ ମସିହାରୁ ଏହି ପୁରସ୍କାର ପ୍ରଦାନ କରାଯାଉଛି ।

୪୫ ବର୍ଷ ବୟସ ପର୍ଯ୍ୟନ୍ତ ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା କ୍ଷେତ୍ରରେ ଗବେଷଣାରେ ନିୟୋଜିତ ଭାରତ ଯେକୌଣସି ନାଗରିକ ଏହି ପୁରସ୍କାର ପାଇବାକୁ ଯୋଗ୍ୟ ଅଟନ୍ତି । ପୁରସ୍କାର ବର୍ଷର ପୂର୍ବ ପାଞ୍ଚ ବର୍ଷ ମଧ୍ୟରେ ଭାରତରେ କରାଯାଇଥିବା ଗବେଷଣା କାର୍ଯ୍ୟ ଆଧାରରେ ଏହି ପୁରସ୍କାର ପ୍ରଦାନ କରାଯାଇଥାଏ । ଏହି ପୁରସ୍କାରରେ ଏକ ଉଦ୍ଧୃତି ଫଳକ ଏବଂ ନଗଦ ₹୫ ଲକ୍ଷ ପ୍ରଦାନ କରାଯାଏ । ଏହାବ୍ୟତୀତ, ପ୍ରାପ୍ତକର୍ତ୍ତାମାନେ ୬୫ ବର୍ଷ ବୟସ ପର୍ଯ୍ୟନ୍ତ ମାସକୁ ₹୧୫,୦୦୦ ପାଇଥାନ୍ତି ।

 ନାମାଙ୍କନ ଏବଂ ଚୟନ 
ପ୍ରାର୍ଥୀଙ୍କ ନାମ ସିଏସଆଇଆରର ପରିଚାଳନା ସଂସ୍ଥାର ସଦସ୍ୟ, ବିଭିନ୍ନ ବିଶ୍ୱବିଦ୍ୟାଳୟ କିମ୍ବା ଜାତୀୟ ଗୁରୁତ୍ୱପୂର୍ଣ୍ଣ ଅନୁଷ୍ଠାନର କୁଳପତି ବା ପୂର୍ବତନ ପୁରସ୍କାର ପ୍ରାପ୍ତ ବ୍ୟକ୍ତିଙ୍କଦ୍ୱାରା ପ୍ରସ୍ତାବିତ କରାଯାଏ । ପ୍ରତିବର୍ଷ ଗଠିତ ଉପଦେଷ୍ଟା ମଣ୍ଡଳିଦ୍ୱାରା ଚୟନ କରାଯାଇଥାଏ । ସଂପୃକ୍ତ ଉପଦେଷ୍ଟା ମଣ୍ଡଳି, ଜଣେ ପୂର୍ବତନ ପୁରସ୍କାର ପ୍ରାପ୍ତ ବ୍ୟକ୍ତିଙ୍କ ସମେତ ଅତି କମରେ ଛଅ ଜଣ ବିଷୟ ବିଶେଷଜ୍ଞଙ୍କୁ ନେଇ ଗଠିତ ହୋଇଥାଏ । ଚୟନ ପାଇଁ ଅତିକମରେ ୨/୩ଜଣ ସଦସ୍ୟଙ୍କ ଅନୁମୋଦନ ଆବଶ୍ୟକ ହୋଇଥାଏ । ସମାନ କ୍ଷେତ୍ରରେ ସମାନ ଯୋଗ୍ୟତା ଥାଇ ଯଦି ଦୁଇଜଣଙ୍କ ନାମ ସୁପାରିଶ କରାଯାଏ, ତେବେ ଉଭୟଙ୍କୁ ପୁରସ୍କୃତ କରାଯାଏ ।

 ପୁରସ୍କାର 
ସାତଟି ବିଭାଗରେ ପୁରସ୍କାର ଦିଆଯାଏ, ଯଥା:

 ଜୀବ ବିଜ୍ଞାନ 
 ରାସାୟନ ବିଜ୍ଞାନ 
 ପୃଥିବୀ, ବାୟୁମଣ୍ଡଳ, ମହାସାଗର ଏବଂ ଗ୍ରହ ବିଜ୍ଞାନ 
 ଇଞ୍ଜିନିୟରିଂ 
 ଗଣିତ 
 ଡାକ୍ତରୀ ବିଜ୍ଞାନ 
 ଭୌତିକ ବିଜ୍ଞାନ 

ପ୍ରତ୍ୟେକ ବିଭାଗରେ ଏକାଧିକ ବିଜେତା ରହିପାରିବେ (ସର୍ବାଧିକ ୨ ବ୍ୟକ୍ତି) । ୨୦୦୭ ମସିହା ପର୍ଯ୍ୟନ୍ତ ପୁରସ୍କାର ଟଙ୍କା ₹୨ ଲକ୍ଷ ଥିଲା ଏବଂ ୨୦୦୮ରେ ଏହାକୁ ₹୫ ଲକ୍ଷକୁ ବୃଦ୍ଧି କରାଯାଇଥିଲା ।

 ବିଷୟ ଉପସ୍ଥାପନା 
ପୁରସ୍କାର ପ୍ରାପ୍ତକର୍ତ୍ତାଙ୍କ ନାମ ପାରମ୍ପାରିକ ଭାବରେ ପ୍ରତ୍ୟେକ ସେପ୍ଟେମ୍ବର ମାସ ୨୬ ତାରିଖରେ ସିଏସଆଇଆରର ପ୍ରତିଷ୍ଠା ଦିବସରେ ମହାନିର୍ଦ୍ଦେଶକଙ୍କଦ୍ୱାରା ଘୋଷଣା କରାଯାଇଥାଏ । ଏହି ପୁରସ୍କାର ଭାରତର ପ୍ରଧାନମନ୍ତ୍ରୀ ପ୍ରଦାନ କରନ୍ତି । ପୁରସ୍କାର ପ୍ରାପ୍ତ ବ୍ୟକ୍ତି ନିଜ ଗବେଷଣା ବିଷୟରେ ଏକ ବକ୍ତୃତା ପ୍ରଦାନ କରିଥାନ୍ତି ।

 ପୁରସ୍କାରପ୍ରାପ୍ତ ଓଡ଼ିଆ ବୈଜ୍ଞାନିକ 
 ଜ୍ୟୋତିର୍ମୟୀ ଦାଶ - ୨୦୨୦
 ମଧୁସୂଦନ କାନୁନଗୋ - ୧୯୭୧
 ନବ କିଶୋର ରାୟ - ୧୯୮୩
 ବସନ୍ତ କୁମାର ସାହୁ - ୧୯୮୧
 କୁମାରେନ୍ଦ୍ର ମଲ୍ଲିକ - ୧୯୮୬
 ଉମା ଚରଣ ମହାନ୍ତି - ୧୯୯୩
 ଜ୍ୟୋତିରଞ୍ଜନ ଶ୍ରୀଚନ୍ଦନ ରାୟ - ୨୦୧୫
 ଗଦାଧର ମିଶ୍ର - ୨୦୦୧
 ସୁବ୍ରତ କୁମାର ପଣ୍ଡା - ୧୯୯୫
 ବେଦାଙ୍ଗଦାସ ମହାନ୍ତି - ୨୦୧୫

 ଆଧାର 

 ବାହାର ଆଧାର 

 
 ପୁରସ୍କାର ପ୍ରାପ୍ତ ବ୍ୟକ୍ତିଙ୍କ ସମ୍ପୂର୍ଣ୍ଣ ତାଲିକା 
 ସିଏସଆଇଆର

ଶ୍ରେଣୀ:ପୁରସ୍କାର ଓ ସମ୍ମାନ
Shanti Swarup Bhatnagar Prize for Science and Technology

ଲେଉଟାଣି ଶାନ୍ତି ସ୍ୱରୂପ ଭଟ୍ଟନାଗର ବିଜ୍ଞାନ ଓ ପ୍ରଯୁକ୍ତିବିଦ୍ୟା ପୁରସ୍କାର
ସୁବାଷ ଚନ୍ଦ୍ର ପାଣିଗ୍ରାହୀ

ସୁବାଷ ଚନ୍ଦ୍ର ପାଣିଗ୍ରାହୀ (ଜନ୍ମ: ୧୩ ଅଗଷ୍ଟ ୧୯୫୬) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୧୯୯୮ର ଉପ-ନିର୍ବାଚନ ଏବଂ ୨୦୦୦ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ସୁବାଷ ଚନ୍ଦ୍ର ପାଣିଗ୍ରାହୀ ୧୯୫୬ ମସିହାର ଅଗଷ୍ଟ ମାସ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଯୋଗେଶ ଚନ୍ଦ୍ର ପାଣିଗ୍ରାହୀ ଓ ପତ୍ନୀଙ୍କ ନାମ ପ୍ରଣିତା ପାଣିଗ୍ରାହୀ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ।

 ରାଜନୈତିକ ଜୀବନ 
ସୁବାଷ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ବିଧାନ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୨ ମାର୍ଚ୍ଚ ୧୯୯୮୨୦୦୦ସଭ୍ୟ, ୧୧ଶ ଓଡ଼ିଶା ବିଧାନ ସଭାଦେବଗଡ଼ଭାରତୀୟ ଜନତା ପାର୍ଟି୨୦୦୦୨୦୦୪ସଭ୍ୟ, ୧୨ଶ ଓଡ଼ିଶା ବିଧାନ ସଭାଦେବଗଡ଼ଭାରତୀୟ ଜନତା ପାର୍ଟି୨୦୧୯ --ସଭ୍ୟ, ୧୬ଶ ଓଡ଼ିଶା ବିଧାନ ସଭାଦେବଗଡ଼ଭାରତୀୟ ଜନତା ପାର୍ଟି

 ଆଧାର 

 ବାହାର ଆଧାର 
 

ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଦେବଗଡ଼ ଜିଲ୍ଲାର ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଦାଣ୍ଡି ବେଳାଭୂମି

thumb|ଦାଣ୍ଡିରେ ମହାତ୍ମା ଗାନ୍ଧୀ।ମହାତ୍ମା ଗାନ୍ଧୀଙ୍କ ସ୍ମାରକୀ

ଦାଣ୍ଡି ବେଳାଭୂମି ହେଉଛି ଗୁଜରାଟର ଦାଣ୍ଡି ଗ୍ରାମରେ ଅବସ୍ଥିତ ଏକ ପ୍ରମୁଖ ବେଳାଭୂମି । ଆରବ ସାଗରର ସବୁଠାରୁ ସ୍ୱଚ୍ଛ ବେଳାଭୂମି ମଧ୍ୟରୁ ଦାଣ୍ଡି ବେଳାଭୂମି ଅନ୍ୟତମ । ମହାତ୍ମା ଗାନ୍ଧୀ ସାବରମତୀ ଆଶ୍ରମ (ଅହମ୍ମଦାବାଦ)ରୁ ଦାଣ୍ଡି ପର୍ଯ୍ୟନ୍ତ ଲବଣ ସତ୍ୟାଗ୍ରହର ନେତୃତ୍ୱ ନେଇଥିବାରୁ ଦାଣ୍ଡି ବେଳାଭୂମି ଐତିହାସିକ ଭାବରେ ପ୍ରତିଷ୍ଠିତ । ଏହି ସମୁଦ୍ର କୂଳରେ ମହାତ୍ମା ଗାନ୍ଧୀ ଲବଣ ସତ୍ୟାଗ୍ରହ ପରେ ବ୍ରିଟିଶମାନଙ୍କର ଲବଣ ଟିକସ ନିୟମ ଭାଙ୍ଗ କରିଥିଲେ ।

 ଗାନ୍ଧୀଙ୍କ ସ୍ମାରକୀ 
ଭାରତର ଇତିହାସରେ ଦାଣ୍ଡି ବେଳାଭୂମିର ମହତ୍ତ୍ୱକୁ ସୂଚାଇବା ଉର୍ଦ୍ଦେଶ୍ୟରେ ମହାତ୍ମା ଗାନ୍ଧୀଙ୍କ ଦୁଇଟି ସ୍ମାରକୀ ଦାଣ୍ଡି ବେଳାଭୂମିରେ ସ୍ଥାପନ କରାଯାଇଅଛି । ଗୋଟିଏ ସ୍ମାରକୀ ଗାନ୍ଧୀଙ୍କ ଲବଣ ନିୟମ ଭାଙ୍ଗିବା ସଫଳତାକୁ ସ୍ମରଣ କରୁଥିବା ଇଣ୍ଡିଆ ଗେଟ ପରି ଅନ୍ୟ ଏକ ସ୍ମାରକୀ ହେଉଛି ଲୁଣିଆ କାଦୁଅ ଧରିଥିବା ଗାନ୍ଧୀଙ୍କ ପ୍ରତିମୂର୍ତ୍ତି ।https://www.tripadvisor.in/LocationPhotoDirectLink-g1389100-d9681918-i1656283.

 ଆଧାର 

ଶ୍ରେଣୀ:ମହାତ୍ମା ଗାନ୍ଧୀ
ଶ୍ରେଣୀ:ଗୁଜରାଟର ବେଳାଭୂମି
ଶ୍ରେଣୀ:ମହାତ୍ମା ଗାନ୍ଧୀ ଗଣ-ସମ୍ପାଦନା ୨୦୨୦
ଗ୍ରାମ୍-ବିରୋଧୀ ବ୍ୟାକ୍ଟେରିଆ

thumb|ସିଉଡୋମୋନାସ୍ ଏରୁଗିନୋସାର ଆବିକ୍ଷଣିକ ଚିତ୍ର (ଗୋଲାପୀ-ନାଲି 
ବାଡ଼ି)

ଗ୍ରାମ୍-ବିରୋଧୀ ବ୍ଯାକ୍ଟେରୀଆମାନେ, ବ୍ଯାକ୍ଟେରୀଆ ବର୍ଗୀକରଣ ପଦ୍ଧତି, ଗ୍ରାମ୍-ରଞ୍ଜନରେ ବ୍ଯବହୃତ କ୍ରିଷ୍ଟାଲ୍-ବାଇଗଣୀ ରଙ୍ଗରେ ରଙ୍ଗିଯାଆନ୍ତି ନାହିଁ।  ତାଙ୍କର ବିଶିଷ୍ଟ ଗୁଣଟି ଏକ କୋଷାବରଣ ଅଟେ ଯାହା ଏକ ପତଳା ପେପ୍ଟିଡୋଗ୍ଲାଇକାନ୍ କୋଷଭିତ୍ତି ଏବଂ ଏହାକୁ ଦୁଇ ପାର୍ଶ୍ୱରୁ ଢାକିଥିବା ଅନ୍ତରର କୋଷଜୀବୀୟ ଝିଲ୍ଲୀ ଓ ବାହାରର ବ୍ଯାକ୍ଟେରୀୟ ବାହ୍ଯଝିଲ୍ଲୀଦ୍ୱାରା ଗଠିତ।

ଗ୍ରାମ୍-ବିରୋଧୀ ବୀଜାଣୁ ପୃଥିବୀର ପ୍ରାୟ ସମସ୍ତ ସ୍ଥାନରେ ଦେଖାଯାନ୍ତି। ଗ୍ରାମ୍-ବିରୋଧୀ ବୀଜାଣୁର ଉଦାହରଣ- ଆଦର୍ଶ ଜୀବ ଇସ୍ଚେରିଚିଆ କୋଲାଇ, ରୋଗକାରୀ ଅଣୁଜୀବ ସ୍ଯୁଡୋମୋନାସ୍ ଏରୁଗିନୋସା, କ୍ଲାମାଇଡିଆ ଟ୍ରାକୋମାଟିସ୍ ଏବଂ ୟିର୍ସିନିଆ ପେସ୍ଟିସ୍ ଇତ୍ୟାଦି।

ନିରୁକ୍ତି

ଗ୍ରାମ୍-ବିରୋଧୀ ବୀଜାଣୁ, ଗ୍ରାମ୍-ଙ୍କ ବୀଜାଣୁ ବର୍ଗୀକରଣ ପଦ୍ଧତିରେ ବ୍ଯବହୃତ ରଙ୍ଗକୁ ବିରୋଧ କରୁଥିବାରୁ ବା ସେହି ରଙ୍ଗରେ ରଙ୍ଗି ଯାଉନଥିବାରୁ ଏପରି ନାମ ଦିଆଗଲା। ଶବ୍ଦଗଠନ ପଦ୍ଧତିରେ ନିର୍ମିତ

 ଆଧାର
ବ୍ଯାକ୍ଟେରୀୟ ବାହ୍ଯଝିଲ୍ଲୀ

ବ୍ଯାକ୍ଟେରୀୟ ବାହ୍ଯଝିଲ୍ଲୀ ଗ୍ରାମ-ବିରୋଧୀ ବ୍ଯାକ୍ଟେରୀଆମାନଙ୍କରେ ଦେଖାଯାଏ। ଏହାର ଗଠନ ସାଧାରଣ କୋଷଝିଲ୍ଲୀଠାରୁ ଭିନ୍ନ। ବାହ୍ଯଝିଲ୍ଲୀର ବାହ୍ଯ ଭାଗରେ ଲିପୋବହୁଶର୍କରାରେ ନିର୍ମିତ କଣ୍ଟାକୃତି ପ୍ରତ୍ଯଙ୍ଗ ରହିଥାଏ ଯାହା ଅନ୍ତର୍ବିଷ ପରି କାମ କରେ।
thumb|350px|ଗ୍ରାମ୍-ବିରୋଧୀ କୋଷାବରଣର ଗଠନ ଜଳଭୀତିଅଣୁ

ଏହି ସ୍ତରରେ ପୋରିନ୍ ମିଳିଥାଏ। 

ଡାକ୍ତରୀ ମହତ୍ତ୍ବ
ଯଦି , ଲିପୋବହୁଶର୍କରାର ଏକ ଅଂଶ ମେଦ କ ଶରୀରର ସଞ୍ଚାଳନ ତନ୍ତ୍ରରେ ପ୍ରବେଶ କରେ, ତେବେ ଏହା ଟୋଲ ପରି ପ୍ରାପକ TLR 4 ସହ ପ୍ରତିକ୍ରିୟା କରି ଏକ ବିଷ ପ୍ରକ୍ରିୟା ଆରମ୍ଭ କରିଦିଏ। ମେଦ କ ରୋଗଜନକ କିନ୍ତୁ ପ୍ରତିରୋଧ-ଜନକ ନୁହେଁ। ଅପର ପକ୍ଷରେ ବହୁଶର୍କରା ପ୍ରତିରୋଧ-ଜନକ କିନ୍ତୁ ରୋଗଜନକ ନୁହେଁ। ଫଳ ସ୍ୱରୂପ ଏହା ପ୍ରତିରୋଧତନ୍ତ୍ରଠାରୁ ଶକ୍ତିଶାଳୀ ପ୍ରତିରୋଧ ପ୍ରକାଶ କରାଏ। ପୀଡ଼ିତ ବ୍ଯକ୍ତିର ତାପମାତ୍ରା ଓ ଶ୍ୱାସକ୍ରିୟାରେ ବୃଦ୍ଧି ଘଟେ ଏବଂ ରକ୍ତଚାପ କମିଯାଏ। ଏହା ମଧ୍ୟ ଅନ୍ତର୍ବିଷୀୟ ସ୍ତବ୍ଧତାରେ ପରିଣତ ହୋଇ ରୋଗୀକୁ ମୃତ୍ୟୁ ମୁଖେ ଠେଲିଦିଏ।

ଜୈବ-ସଂଶ୍ଳେଷଣ
ବାହ୍ୟଝିଲ୍ଲୀର ଜୈବ-ସଂଶ୍ଳେଷଣ ପାଇଁ ପ୍ରେତ୍ୟକ ଅଂଶଗୁଡିକୁ, ସେଗୁଡିକର ନିର୍ମାଣ ସ୍ଥାନରୁ ଅନ୍ତର୍ଝିଲ୍ଲୀର ଜଳଭୀତିକ ଓ ଜଳପ୍ରୀତିକ ଦ୍ୱାର ଦେଇ ବାହାରକୁ ଅଣାଯାଏ। ଏହି ପ୍ରକ୍ରିୟାର କାର୍ଯ୍ୟଶୈଳୀ ଓ ଶକ୍ତି ଉତ୍ସ ଏ ପର୍ଯ୍ୟନ୍ତ ଜଣାପଡ଼ିନାହିଁ। କୋଷଜୀବକ ଆଡକୁ ଥିବା ଅନ୍ତର୍ଝିଲ୍ଲୀର ପୃଷ୍ଠଭାଗରେ କ-ମେଦର କେନ୍ଦ୍ରର ଅଧାଭାଗ ଏବଂ ଓ-ପ୍ରତିଜୀବକ ପୁନରାବୃତ୍ତି ଏକକର ସଂଶ୍ଳେଷଣ ହୁଏ। ପରେ ସେ  ଦୁହିଁଙ୍କୁ ଦୁଇଟି ଭିନ୍ନ ବାଟ ଦେଇ ବାହାରକୁ ନିଆଯାଏ। ସେ ଦୁଇଟି ବାଟ ବା ନିର୍ଯ୍ୟାତ-ପ୍ରଣାଳୀ ହେଲା- ଓ-ପ୍ରତିଜୀବକ ନିର୍ଯ୍ୟାତକ Wzx ଏବଂ ଏଟିପି ବନ୍ଧନ କ୍ଯାସେଟ୍ ନିର୍ଯ୍ୟାତକ (ABC ନିର୍ଯ୍ୟାତକ) Msba।

ଆଧାର
ଅଶୋକ କୁମାର ବଳ

ଅଶୋକ କୁମାର ବଳ (ଜନ୍ମ: ୧୯ ଜୁଲାଇ ୧୯୬୩) ଜଣେ ଓଡ଼ିଆ ରାଜନୀତିଜ୍ଞ । ଅଶୋକ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କୋରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ।

 ଜନ୍ମ, ପରିବାର ଓ ଶିକ୍ଷା 
ଅଶୋକ କୁମାର ବଳ ୧୯୬୩ ମସିହାର ଜୁଲାଇ ମାସ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବ୍ରହ୍ମାନନ୍ଦ ବଳ ଓ ପତ୍ନୀଙ୍କ ନାମ ସୁଧାଞ୍ଜଳି ବଳ । ତାଙ୍କର ଶିକ୍ଷାଗତ ଯୋଗ୍ୟାତା ବାଣିଜ୍ୟରେ ସ୍ନାତକ ଓ ପରେ ସେ ଓକିଲାତି ପଢ଼ିଥିଲେ ।

 ରାଜନୈତିକ ଜୀବନ 
ଅଶୋକ କୁମାର ବଳ ଓଡ଼ିଶା ରାଜନୀତିରେ ବିଜୁ ଜନତା ଦଳ କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । 

 ଆଧାର 

 ବାହାର ଆଧାର 
 

ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଭବାନୀ ଶଙ୍କର ଭୋଇ

ଭବାନୀ ଶଙ୍କର ଭୋଇ (ଜନ୍ମ: ୨୫ ଅପ୍ରେଲ ୧୯୮୦) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଭବାନୀ ଶଙ୍କର ଭୋଇ ୧୯୮୦ ମସିହାର ଅପ୍ରେଲ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପରମେଶ୍ୱର ଭୋଇ ଓ ପତ୍ନୀଙ୍କ ନାମ ଲତିକା ସା । ତାଙ୍କର ଶିକ୍ଷାଗତ ଯୋଗ୍ୟତା +୨ ।

 ରାଜନୈତିକ ଜୀବନ 
ଭବାନୀ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
କୋଷ

thumb|350px|right|ସୁନ୍ଯଷ୍ଟୀୟକ (ବାମ) ଏବଂ ପ୍ରାକ୍-ନ୍ଯଷ୍ଟୀୟକ (ଡାହାଣ)
300px|right|thumb|ଅନ୍ତର୍ଥେଲୀୟ କୋଷ: ନୀଳିକୃତ ନ୍ଯଷ୍ଟି, ନାଲିକୃତ ମାଇଟୋକଣ୍ଡ୍ରିଆ ଏବଂ ସବୁଜକୃତ ଫ-ଆକ୍ଟିନ, ଏକ ମାଇକ୍ରୋଫିଲାମେଣ୍ଟ ।
କୋଷ ସମସ୍ତ ଜୀବଶରୀରର ଗାଠନିକ ଓ କାର୍ଯ୍ୟଭିତ୍ତିକ ଏକକ ।"Cell". Online Etymology Dictionary. Retrieved 31 December 2012. କୋଷ ହିଁ ଜୀବନର କ୍ଷୁଦ୍ରତମ ଏକକ । କୋଷର ପଠନକୁ କୋଷ-ଜୀବବିଜ୍ଞାନ, କୋଷୀୟ ଜୀବବିଜ୍ଞାନ ବା କୋଷଶାସ୍ତ୍ର କୁହାଯାଏ ।

କୋଷ, କୋଷଜୀବକ, ଏହାର କୋଷାଙ୍ଗ ଏବଂ ଏହାକୁ ଆବରଣ କରିଥିବା କୋଷଝିଲ୍ଲୀକୁ ନେଇ ଗଠିତ । କୋଷାଙ୍ଗଗୁଡ଼ିକ କୋଷଜୀବକରେ ଭାସମାନ ଅବସ୍ଥାରେ ରହିଥାଏ ।Cell Movements and the Shaping of the Vertebrate Body in Chapter 21 of Molecular Biology of the Cell fourth edition, edited by Bruce Alberts (2002) published by Garland Science.

The Alberts text discusses how the "cellular building blocks" move to shape developing embryos. It is also common to describe small molecules such as amino acids as "molecular building blocks". ଏହାଛଡ଼ା କୋଷଜୀବକରେ ବିଭିନ୍ନ ଜୈବାଣୁ ଓ ଅଜୈବାଣୁଗୁଡ଼ିକ ଥାଆନ୍ତି ଯାହା ମେଟାବୋଲିଜିମରେ ସାହାଯ୍ୟ କରିଥାନ୍ତି ।

ଅଧିକାଂଶ ଜୀବକୋଷର ଆକାର ୧ରୁ ୧୦୦ ମାଇକ୍ରୋମିଟର ମଧ୍ଯରେ ରହୁଥିବାରୁ ସେଗୁଡ଼ିକ କେବଳ ଅଣୁବୀକ୍ଷଣ ଯନ୍ତ୍ର ସାହାଯ୍ୟରେ ଦେଖି ହୁଅନ୍ତି ।Campbell NA, Williamson B, Heyden RJ (2006). Biology: Exploring Life. Boston, Massachusetts: Pearson Prentice Hall. ISBN 9780132508827 କୋଷର ସଂଖ୍ଯାନୁୁଯାୟୀ ଜୀବମାନଙ୍କୁ (ଗୋଟିଏ କୋଷ ଥିବା) ଏକକୋଷୀ ଜୀବ ଏବଂ (ଏକାଧିକ କୋଷ ଥିବା) ବହୁକୋଷୀ ଜୀବ ଏହିଭଳି ଦୁଇ ଭାଗରେ ବିଭକ୍ତ କରାଯାଇଛି ।This article incorporates public domain material from the NCBI document:  30 March 2004 ସାଧାରଣତଃ ଏକକୋଷୀ ଜୀବମାନଙ୍କୁ ଅଣୁଜୀବ ବୋଲି କୁହାଯାଏ ।

ପ୍ରାଣୀ ଓ ଉଦ୍ଭିଦ ମଧ୍ଯରେ କୋଷ ସଂଖ୍ଯା ଭିନ୍ନ ଭିନ୍ନ ଥାଏ । ଅନୁମାନ କରାଯାଇଛି ଯେ ମନୁଷ୍ଯ ଶରୀରରେ ପାଖାପାଖି  ୪୦ ପଦ୍ମ ବା ୪ ସାଗର (୪×୧୦୧୩) ସଂଖ୍ଯକ କୋଷ ରହିଛି ।An approximation made for someone who is 30 years old, weighs 70 kilograms (150 lb), and is 172 centimetres (5.64 ft) tall. The approximation is not exact, this study estimated that the number of cells was 3.72±0.81×1013.[5] Bianconi E, Piovesan A, Facchin F, Beraudi A, Casadei R, Frabetti F, et al. (November 2013). "An estimation of the number of cells in the human body". Annals of Human Biology. 40 (6): 463–71. doi:10.3109/03014460.2013.807878. PMID 23829164. S2CID 16247166. These partial data correspond to a total number of 3.72±0.81×1013 [cells].

୧୬୬୫ ମସିହାରେ ରବର୍ଟ ହୁକ କୋଷର ଆବିଷ୍କାର କରିଥିଲେ ଏବଂ ଏଗୁଡିକୁ ସେ ସେଲ ବୋଲି ନାମିତ କରିଥିଲେ ।Karp G (19 October 2009). Cell and Molecular Biology: Concepts and Experiments. John Wiley & Sons. p. 2. ISBN 9780470483374. Hooke called the pores cells because they reminded him of the cells inhabited by monks living in a monastery.Tero AC (1990). Achiever's Biology. Allied Publishers. p. 36. ISBN 9788184243697. In 1665, an Englishman, Robert Hooke observed a thin slice of" cork under a simple microscope. (A simple microscope is a microscope with only one biconvex lens, rather like a magnifying glass). He saw many small box like structures. These reminded him of small rooms called "cells" in which Christian monks lived and meditated.

ଆଧାର

ଶ୍ରେଣୀ:କୋଷ ଜୀବବିଜ୍ଞାନ
ଶ୍ରେଣୀ:କୋଷ ବିଜ୍ଞାନ
ଶ୍ରେଣୀ:୧୬୬୫ର ବିଜ୍ଞାନ
ରାମେଶ୍ୱର ଠାକୁର

ରାମେଶ୍ୱର ଠାକୁର (୨୮ ଜୁଲାଇ ୧୯୨୭- ୧୫ ଜାନୁୟାରୀ ୨୦୧୫) ଜଣେ ବରିଷ୍ଠ ଭାରତୀୟ ଜାତୀୟ କଂଗ୍ରେସ ଦଳର ରାଜନେତା ତଥା ଭାରତର ପୂର୍ବତନ କେନ୍ଦ୍ରମନ୍ତ୍ରୀ ।  ସେ ଜଣେ ଚାର୍ଟାର୍ଡ ଆକାଉଣ୍ଟାଣ୍ଟ । ସେ ୧୯୬୬ରୁ ୧୯୬୭ ପର୍ଯ୍ୟନ୍ତ ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆର ସଭାପତି ମଧ୍ୟ ଥିଲେ ।

 ପ୍ରାରମ୍ଭିକ ଜୀବନ 
ଠାକୁର ଝାଡଖଣ୍ଡର ଗୋଦଡା ଜିଲ୍ଲାର ଠାକୁର ଗାଙ୍ଗଟି ଗାଁରେ ଜନ୍ମଗ୍ରହଣ କରିଥିଲେ । ସେ ଭାରତ ଛାଡ଼ ଆନ୍ଦୋଳନରେ ଭାଗନେଇଥିଲେ । ସେ ନଭେମ୍ବର ୧୯୯୮ରୁ ନଭେମ୍ବର ୨୦୦୧ ପର୍ଯ୍ୟନ୍ତ ଏବଂ ପୁନର୍ବାର ନଭେମ୍ବର ୨୦୦୪ ପରେ ଭାରତ ସ୍କାଉଟ୍ସ ଏବଂ ଗାଇଡର ସଭାପତି ଭାବରେ କାର୍ଯ୍ୟ କରିଥିଲେ । 

ସେ ନର୍ମଦା ଠାକୁରଙ୍କୁ ବିବାହ କରିଥିଲେ ଏବଂ ସେମାନଙ୍କର ଦୁଇ ପୁଅ ଏବଂ ଦୁଇ ଝିଅ ଥିଲେ: ମ୍ରିଦୁଲା, ସଂଗୀତ, ସୁଶୀଲ ଏବଂ ଅନିଲ ଠାକୁର ।

୧୫ ଜାନୁଆରୀ ୨୦୧୫ରେ ଦିଲ୍ଲୀରେ ରାମେଶ୍ୱରଙ୍କ ଦେହାନ୍ତ ହୋଇଥିଲା ।

 ରାଜନୈତିକ ଜୀବନ 
ସେ ଭାରତ ଛାଡ଼଼ ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରିଥିଲେ । ଏଥିପାଇଁ ସେ ସାନ୍ତାଳ ପ୍ରଗଣାର ରାଜ ମହଲ ପାହାଡରେ ପ୍ରାୟ ୬ ମାସ ପର୍ଯ୍ୟନ୍ତ ଭୂମିଗତ ହୋଇ ରହିଥିଲେ । ୧୯୪୬ ମସିହାରେ ତାଙ୍କୁ ଜାତୀୟ ଆନ୍ଦୋଳନ ସହ ଜଡ଼ିତ ଥିବା ଅଭିଯୋଗରେ ଗିରଫ କରାଯାଇ  କଲିକତାର ସେଣ୍ଟ୍ରାଲ ଜେଲ, ଡୁମଡୁମକୁ ପଠାଯାଇଥିଲା ।ସେ ଅଗଷ୍ଟ ୨୧, ୨୦୦୭ରେ କର୍ଣ୍ଣାଟକର ୧୫ ତମ ରାଜ୍ୟପାଳ ଭାବରେ ଶପଥ ଗ୍ରହଣ କରିଥିଲେ । ଜୁନ୍ ୨୪, ୨୦୦୯ରେ ରଜ୍ୟପାଳରୂପେ ତାଙ୍କ ଅବଶିଷ୍ଟ ସମୟ ପାଇଁ ତାଙ୍କୁ ମଧ୍ୟପ୍ରଦେଶର ରାଜ୍ୟପାଳରୂପେ ସ୍ଥାନାନ୍ତର କରାଯାଇଥିଲା ।  ସେ ୨୦୦୯ରୁ ୨୦୧୧ ପର୍ଯ୍ୟନ୍ତ ମଧ୍ୟପ୍ରଦେଶର ରାଜ୍ୟପାଳ ଏବଂ ୨୦୦୪ରୁ ୨୦୦୬ ପର୍ଯ୍ୟନ୍ତ ଓଡ଼ିଶାର ରାଜ୍ୟପାଳ, ୨୦୦୬ରୁ ୨୦୦୭ ପର୍ଯ୍ୟନ୍ତ ଆନ୍ଧ୍ରପ୍ରଦେଶର ରାଜ୍ୟପାଳ ଏବଂ ୨୦୦୭ରୁ ୨୦୦୯ ପର୍ଯ୍ୟନ୍ତ କର୍ଣ୍ଣାଟକର ରାଜ୍ୟପାଳ ଥିଲେ ।
 ବିଭିନ୍ନ ପଦପଦବୀ 
ଜୀବନକାଳ ମଧ୍ୟରେ ସେ ଅଳଂକୃତ କରିଥିବ କିଛି ପ୍ରମୁଖ ପଦପଦବୀ:
 
 ସଭାପତି-ଇନଷ୍ଟିଚ୍ୟୁଟ ଅଫ ଚାର୍ଟାରଡ ଆକାଉଣ୍ଟସ ଅଫ ଇଣ୍ଡିଆ (୧୯୬୬-୬୭)
 ଉପାଧ୍ୟକ୍ଷ-ଅଖିଳ ଭାରତୀୟ ସ୍କାଉଟ ଓ ଗାଇଡ (୧୯୮୯ରୁ)
 ଅଧ୍ୟକ୍ଷ-ଠାକୁର ଗବେଷଣା ଫାଉଣ୍ଡେସନ, ନୂଆ ଦିଲ୍ଲୀ
 ନିର୍ଦ୍ଦେଶକ-ପଞ୍ଜାବ ନ୍ୟାସନାଲ ବ୍ୟାଙ୍କ(୧୯୭୮-୮୨)
 ନିର୍ଦ୍ଦେଶକ-ପଞ୍ଜାବ, ହରିୟାନା ଓ ଦିଲ୍ଲୀ ଚମ୍ବର ଅଫ କମର୍ସ(୩ ବର୍ଷ)
 ସଭ୍ୟ-ବିହାର ରାଜ୍ୟ ଯୋଜନା ବୋର୍ଡ
 ସଭ୍ୟ-ଉତ୍ତର ପ୍ରଦେଶ ରାଜ୍ୟ ଯୋଜନା ବୋର୍ଡ
 ସଭ୍ୟ-କମିଟି ଅଫ୍ ପ୍ରିଭିଲେଜେସ୍, ରାଜ୍ୟ ସଭା(୧୯୮୬-୯୦)
 ସଭ୍ୟ-ପବ୍ଲିକ ଆକାଉଣ୍ଟସ କମିଟି (୧୯୮୬-୮୯)
 ସଂପାଦକ-ସଞ୍ଜୟ ଗାନ୍ଧୀ ମେମୋରିଆଲ ଟ୍ରଷ୍ଟ (୧୯୮୬ରୁ)

 ଆଧାର 

 ବାହାର ଆଧାର 
 ଓଡ଼ିଶାର ମାନ୍ୟବର ରାଜ୍ୟପାଳ ରାମେଶ୍ୱର ଠାକୁରଙ୍କ ସରକାରୀ ପ୍ରୋଫାଇଲ 

ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:ଓଡ଼ିଶାର ରାଜ୍ୟପାଳ
ମେଦଦ୍ୱିସ୍ତର

ଡାହାଣ|thumb|300x300_ପିକସେଲ|ଏହି ପ୍ରବାହମାନ ମେଦଦ୍ୱିସ୍ତରଟି ସମ୍ପୂର୍ଣ୍ଣ ଭାବେ ଫୋସ୍ଫାଟିଡାଇଲ୍କୋଲିନ୍ରେ ଗଠିତ।
ଡାହାଣ|thumb|369x369_ପିକସେଲ|ଦ୍ରବଣରେ ଫୋସ୍ଫୋ-ମେଦ ନେଉଥିବା ତିନୋଟି ରୂପ; ଲିପୋଜମ୍, ମିସେଲେ ଏବଂ ଦ୍ୱିସ୍ତର

ମେଦଦ୍ୱିସ୍ତର ବା ଫୋସ୍ଫୋ-ମେଦଦ୍ୱିସ୍ତର, ଏକ ପତଳା ପୋଲୀୟ ଝିଲ୍ଲୀ ଯାହା ମେଦାଣୁମାନଙ୍କର ଦୁଇଟି ସ୍ତରଦ୍ୱାରା ନିର୍ମିତ। ଏହି ଝିଲ୍ଲୀ ଗୁଡ଼ିକ ସମସ୍ତ କୋଷର କୋଷଜୀବକକୁ ଆବୃତ୍ତ କରି ରଖିଥାନ୍ତି। କୋଷଝିଲ୍ଲୀଠାରୁ ଆରମ୍ଭ କରି ସମସ୍ତ କୋଷାଙ୍ଗମାନଙ୍କର ଝିଲ୍ଲୀ (ଯଦି ଅଛି), ନ୍ଯଷ୍ଟିଝିଲ୍ଲୀ, ଏପରିକି ଭୂତାଣୁମାନଙ୍କର ମଧ୍ଯ କେତେକ ଅଂଶ ଏହି ଦ୍ୱିସ୍ତରରେ ଗଠିତ। ଏହି ଦ୍ୱିସ୍ତର ବିଭିନ୍ନ ଅଣୁମାନଙ୍କର ଗତିରେ ଏକ ବାଧକ ପରି କାମ କରେ ଏବଂ ଆୟନ ଆଦିଙ୍କୁ ସେହି ସ୍ଥାନରେ ରଖିଥାଏ ଯେଉଁଠାରେ ସେମାନେ ଆବଶ୍ୟକ। ପ୍ରସ୍ଥରେ କେତେକ ନାନୋମିଟର ଥିଲେ ମଧ୍ଯAndersen, Olaf S.; Koeppe, II, Roger E. (June 2007). "Bilayer Thickness and Membrane Protein Function: An Energetic Perspective". Annual Review of Biophysics and Biomolecular Structure. 36 (1): 107–130. doi:10.1146/annurev.biophys.36.040306.132643. PMID 17263662. ଉପରୋକ୍ତ କାମପାଇଁ ଏଗୁଡିକ ଯୋଗ୍ୟ ଅଟନ୍ତି କାରଣ ସେମାନେ ଜଳପ୍ରୀତିଅଣୁଗୁଡ଼ିକ ପାଇଁ ପାରଗମ୍ଯ ନୁହଁନ୍ତି ।

ଜୈବ-ଦ୍ୱିସ୍ତରଗୁଡ଼ିକ ସାଧାରଣତଃ ଉଭୟପ୍ରୀତିକ ଫୋସ୍ଫୋମେଦଗୁଡ଼ିକଦ୍ୱାରା ଗଠିତ । ଫୋସ୍ଫୋମେଦଗୁଡ଼ିକର ଏକ ଜଳପ୍ରୀତିକ ଫୋସ୍ଫେଟ ଶିର ଏବଂ ଏକ ଜଳଭୀତିକ ଲାଞ୍ଜ ଯାହା ଦୁଇଟି ମେଦାମ୍ଳ ଶୃଙ୍ଖଳଦ୍ୱାରା ଗଠିତ ।

 ଆଧାର 

ଶ୍ରେଣୀ:ଜୈବିକ ପଦାର୍ଥ
ଶ୍ରେଣୀ:ଝିଲ୍ଲି ଜୀବବିଜ୍ଞାନ
ଅଙ୍ଗତନ୍ତ୍ର

thumb|352x352_ପିକସେଲ|ମନୁଷ୍ଯ ଶରୀରରେ ସ୍ନାୟୁତନ୍ତ୍ର |
ଅଙ୍ଗ ତନ୍ତ୍ର, ଅଙ୍ଗମାନଙ୍କର ଏକ ସମାହାର ଅଟେ ଯାହାକି ଏକ ବା ଏକାଧିକ କାର୍ଯ୍ୟ କରିବା ପାଇଁ ଏକ ଜୈବ-ପ୍ରଣାଳୀ ଗଠନ କରି ଏକତ୍ର କାର୍ଯ୍ୟ କରେ | ପ୍ରତ୍ୟେକ ଅଙ୍ଗ ଶରୀରରେ ଏକ ନିର୍ଦ୍ଦିଷ୍ଟ କାର୍ଯ୍ୟ କରିଥାଏ, ଏବଂ ବିଭିନ୍ନ ଟିସୁଦ୍ୱାରା ଗଠିତ ହୋଇଥାଏ |

ଅଙ୍ଗତନ୍ତ୍ର ଏବଂ ସେମାନଙ୍କର କାର୍ଯ୍ୟ

ମନୁଷ୍ୟ ଶରୀରରେ ଏଗାରଟି ନିର୍ଦ୍ଦିଷ୍ଟ ଅଙ୍ଗ  ଅଛି । ଅନ୍ୟ ପ୍ରାଣୀମାନଙ୍କର ସମାନ ଅଙ୍ଗତନ୍ତ୍ର ଅଛି, ଯଦିଓ ସରଳ ପ୍ରାଣୀମାନଙ୍କର ଅଙ୍ଗତନ୍ତ୍ରରେ ଅଙ୍ଗ କିମ୍ବା ଅଙ୍ଗତନ୍ତ୍ର ସଂଖ୍ଯା କମ୍ ଥାଇପାରେ। ଉଦ୍ଭିଦଗୁଡିକର ମଧ୍ୟ ଅଙ୍ଗ ଅଛି, ଯେପରିକି ଫୁଲ, ପତ୍ର। 
ଅଙ୍ଗତନ୍ତ୍ର ବର୍ଣ୍ଣନାଅନ୍ତର୍ଭୁକ୍ତ ଅଙ୍ଗଗୁଡ଼ିକଶ୍ୱାସତନ୍ତ୍ର ଶ୍ୱାସକ୍ରିୟା: ଅମ୍ଳଜାନ ଏବଂ ଅଙ୍ଗାରକାମ୍ଳ ଆଦାନପ୍ରଦାନ |  ନାକ, ପାଟି, ସାଇନସ୍, ଗ୍ରସନୀ, ଗଳା, ଶ୍ୱାସନଳୀ, ଫୁସଫୁସ ଏବଂ ମଧ୍ଯଚ୍ଛେଦ ପାକତନ୍ତ୍ର  ହଜମ : ପୋଷକ ତତ୍ତ୍ୱର ଭାଙ୍ଗିବା, ଅବଶୋଷଣ, କଠିନ ବର୍ଜ୍ୟବସ୍ତୁ ନିର୍ଗତ
|ଦାନ୍ତ, ଜିଭ, ଲାଳଗ୍ରନ୍ଥି,ଗ୍ରାସନଳୀ, ପେଟ, ଯକୃତ, ପିତ୍ତକୋଷ, ଅଗ୍ନାଶୟ, କ୍ଷୁଦ୍ରାନ୍ତ୍ର, ବୃହଦାନ୍ତ୍ର, ମଳାଶୟ ଏବଂ ମଳଦ୍ୱାର  ସଞ୍ଚାଳନତନ୍ତ୍ର ପୋଷକ ତତ୍ତ୍ୱ, ବର୍ଜ୍ୟବସ୍ତୁ, ହରମୋନ୍, O 2, CO 2, pH ତଥା ତାପମାତ୍ରା ବଜାୟ ରଖିବାରେ ସାହାଯ୍ୟ କରେ  ରକ୍ତ, ହୃଦୟ, ଧମନୀ, ଶିରା, ପ୍ରଶିରା  ରେଚନତନ୍ତ୍ର ତରଳ ଏବଂ ଇଲେକ୍ଟ୍ରୋଲାଇଟ୍ ସନ୍ତୁଳନ ବଜାୟ ରଖିବା, ରକ୍ତକୁ ଶୁଦ୍ଧ କରିବା ଏବଂ ତରଳ ବର୍ଜ୍ୟବସ୍ତୁ (ପରିସ୍ରା) କିଡନୀ, ୟୁରେଟର, ବ୍ଲାଡର ଏବଂ ମୂତ୍ରାଶୟ | ଚର୍ମତନ୍ତ୍ର  ଶରୀରର ବାହ୍ୟ ସୁରକ୍ଷା ଏବଂ ତାପ ନିୟନ୍ତ୍ରଣ  ଚର୍ମ, କେଶ, ଚର୍ବି ଏବଂ ନଖ  ଅସ୍ଥିତନ୍ତ୍ର ଗାଠନିକ ସହଯୋଗ ଏବଂ ସୁରକ୍ଷା, ରକ୍ତ କଣିକାର ଉତ୍ପାଦନ | ଅସ୍ଥି, ଉପାସ୍ଥି, ଲିଗାମେଣ୍ଟସ୍ ଏବଂ ଟେଣ୍ଡନ୍ | ମାଂସପେଶୀ ପ୍ରଣାଳୀ | ଶରୀରର ଗତି, ଉତ୍ତାପର ଉତ୍ପାଦନ | କଙ୍କାଳ ମାଂସପେଶୀ, ଚିକ୍କଣ ମାଂସପେଶୀ ଏବଂ ହୃଦ୍ ମାଂସପେଶୀ | ଏଣ୍ଡୋକ୍ରାଇନ୍ ସିଷ୍ଟମ୍ | ଏଣ୍ଡୋକ୍ରାଇନ୍ ଗ୍ରନ୍ଥିଦ୍ୱାରା ନିର୍ମିତ ହରମୋନ୍ ବ୍ୟବହାର କରି ଶରୀର ମଧ୍ୟରେ ଯୋଗାଯୋଗ | ହାଇପୋଥାଲାମସ୍, ପିଟୁଇଟା, ପାଇନାଲ୍ ଗ୍ରନ୍ଥି, ଥାଇରଏଡ୍, ପାରାଥାଇରଏଡ୍ ଏବଂ ଆଡ୍ରେନାଲ୍ ଗ୍ରନ୍ଥି, ଓଭାରି, ଟେଷ୍ଟ ଲିମ୍ଫାଟିକ୍ ସିଷ୍ଟମ୍ | ରକ୍ତ ପ୍ରବାହକୁ ତରଳ ପଦାର୍ଥ (ଲିମ୍ଫ) ଫେରାନ୍ତୁ, ପ୍ରତିରକ୍ଷା ପ୍ରତିକ୍ରିୟାରେ ସାହାଯ୍ୟ କରନ୍ତୁ, ଧଳା ରକ୍ତ କଣିକା ଗଠନ କରନ୍ତୁ | ଲସିକା, ଲସିକା ଗ୍ରନ୍ଥି, ଲସିକା ପାତ୍ର, ଟନସିଲ୍, କଫ, ଥାଇମସ୍ | ସ୍ନାୟୁ ପ୍ରଣାଳୀ | ଶରୀରର କାର୍ଯ୍ୟକଳାପକୁ ନିୟନ୍ତ୍ରଣ କରିବା ଏବଂ ସୂଚନା ପ୍ରକ୍ରିୟାକରଣ | ମସ୍ତିଷ୍କ, ମେରୁଦଣ୍ଡ, ସ୍ନାୟୁ, ସମ୍ବେଦନଶୀଳ ଅଙ୍ଗ (ଯଥା ଦର୍ଶନ, ଗନ୍ଧ, ସ୍ୱାଦ, ଶ୍ରବଣ) ପ୍ରଜନନ ପ୍ରଣାଳୀ | ପ୍ରଜନନ ସହିତ ଜଡ଼ିତ ଯ sex ନ ଅଙ୍ଗ | ଡିମ୍ବାଣୁ, ଫାଲୋପିଆନ୍ ଟ୍ୟୁବ୍, ଗର୍ଭାଶୟ, ଯୋନୀ, ସ୍ତନ୍ୟପାନ ଗ୍ରନ୍ଥି, ଲିଙ୍ଗ, ଟେଷ୍ଟ, ଭାସ୍ ଡେଫରେନ୍ସ, ସେମିନାଲ୍ ଭେସିକଲ୍ ଏବଂ ପ୍ରୋଷ୍ଟେଟ୍ |

ଶ୍ରେଣୀ:ଚିକିତ୍ସା ବିଜ୍ଞାନ
ଭୂପେନ ହଜାରିକା

thumb|ଭୂପେନ ହଜାରିକା
ଆସାମରେ ଜନ୍ମିତ ଭୁପେନ ହଜାରିକା ଜଣେ ଭାରତୀୟ ପ୍ରଚ୍ଛଦପଟ ଗାୟକ, ଗୀତିକାର, ସଂଗୀତଜ୍ଞ, କବି ତଥା ଚଳଚ୍ଚିତ୍ର ନିର୍ମାତା ଥିଲେ । ମୁଖ୍ୟତଃ ଆସାମ ଭାଷାରେ ତାଙ୍କଦ୍ୱାରା ଲିଖିତ ଗୀତଗୁଡିକ ମାନବିକତା ଏବଂ ସର୍ବଭାରତୀୟ ଭାତୃଭାବ ନିମନ୍ତେ ଜଣାଶୁଣା । ତାଙ୍କର ଏହି ଗୀତଗୁଡିକ ଅନେକ ଭାଷାରେ,ବିଶେଷତଃ ବଙ୍ଗଳା ଏବଂ ହିନ୍ଦୀରେ ଅନୁବାଦ ଏବଂ ଗାନ କରାଯାଇଛି । ସାମ୍ପ୍ରଦାୟିକ ବନ୍ଧୁତା, ସର୍ବଭାରତୀୟ ନ୍ୟାୟ ଏବଂ ସମବେଦନା ଉପରେ ଆଧାରିତ ତାଙ୍କର ଗୀତଗୁଡ଼ିକ ଆସାମ (ଭାରତ), ପଶ୍ଚିମବଙ୍ଗ ଏବଂ ବାଂଲାଦେଶର ଲୋକମାନଙ୍କ ମଧ୍ୟରେ ବିଶେଷ ଲୋକପ୍ରିୟ | ସେ ଆସାମ ଏବଂ ଉତ୍ତର ପୂର୍ବ ଭାରତର ସଂସ୍କୃତି ଏବଂ ଲୋକ ସଂଗୀତକୁ ଜାତୀୟ ସ୍ତରରେ ହିନ୍ଦୀ ସିନେମା ମାଧ୍ୟମରେ ପରିଚିତ କରାଇଥିଲେ । ସେ ୧୯୭୫ରେ ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନା ପାଇଁ ଜାତୀୟ ଚଳଚ୍ଚିତ୍ର ପୁରସ୍କାର, ସଂଗୀତ ନାଟକ ଏକାଡେମୀ ପୁରସ୍କାର (୧୯୮୭), ପଦ୍ମଶ୍ରୀ (୧୯୭୭), ପଦ୍ମଭୂଷଣ (୨୦୦୧), ଏବଂ ଦାଦା ସାହେବ ଫାଲକେ ପୁରସ୍କାର (୧୯୯୨) ପାଇଥିଲେ | ତାଙ୍କୁ ୨୦୧୨ ମସିହାରେ ଭାରତର ଦ୍ୱିତୀୟ ସର୍ବୋଚ୍ଚ ନାଗରିକ ପୁରସ୍କାର ପଦ୍ମଭୂଷଣ, ଏବଂ ଭାରତର ସର୍ବୋଚ୍ଚ ନାଗରିକ ପୁରସ୍କାର ଭାରତ ରତ୍ନ ପ୍ରଦାନ କରାଯାଇଥିଲା । ହଜାରିକା ଡିସେମ୍ବର ୧୯୯୮ରୁ ଡିସେମ୍ବର ୨୦୦୩ ପର୍ଯ୍ୟନ୍ତ "ସଂଗୀତ ନାଟକ ଏକାଡେମୀ"ର ଅଧ୍ୟକ୍ଷ ଭାବରେ ମଧ୍ୟ କାର୍ଯ୍ୟ କରିଥିଲେ ।
 ବ୍ୟକ୍ତିଗତ ଜୀବନ 
ଜଣେ ସଂଗୀତଜ୍ଞ ଭାବରେ ଖ୍ୟାତି ଅର୍ଜନ କରିଥିବା ହଜାରିକା, ୮ ସେପ୍ଟେମ୍ବର ୧୯୨୬ରେ ଆସାମର ସାଦିଆରେ ପିତା ନୀଳକଣ୍ଠ ଏବଂ ମାତା ଶାନ୍ତିପ୍ରିୟା ହାଜାରିକାଙ୍କ ଜ୍ୟେଷ୍ଠପୁତ୍ର ଭାବେ ଜନ୍ମଗ୍ରହଣ କରିଥିଲେ । ତାଙ୍କ ପିତା ମୂଳତଃ ଶିଭସାଗର ଜିଲ୍ଲାର ଏକ ସହର ନାଜିରାର ବାସିନ୍ଦା ଥିଲେ । ଦଶ ପିଲାଙ୍କ ମଧ୍ୟରୁ ବଡ଼, ଭୁପେନ ହାଜାରିକା (ତଥା ତାଙ୍କ ଭାଇଭଉଣୀମାନେ) ତାଙ୍କ ମା’ଙ୍କ ସଂଗୀତ ପ୍ରଭାବରେ ପ୍ରଭାବିତ ହୋଇଥିଲେ । ଫଳରେ ସେ ଆସାମର ପାରମ୍ପାରିକ ସଙ୍ଗୀତ ଶିକ୍ଷା କରିବା ଅବସର ସେ ଲାଭ କରିଥିଲେ । ତାଙ୍କ ପିତା ୧୯୨୯ ମସିହାରେ ଆଉକିଛି ଭଲ ଜୀବିକା ସନ୍ଧନରେ ଗୁଆହାଟିର ଭରାଲୁମୁଖ ଅଞ୍ଚଳକୁ ଚାଲିଆସିଥିଲେ । ସେଠାରେ ଭୁପେନ ହଜାରିକା ତାଙ୍କର ବାଲ୍ୟକାଳ ବିତାଇଥିଲେ । ପୁଣି ଜୀବିକା ସନ୍ଧାନ କରୁ କରୁ ୧୯୩୨ ମସିହାରେ ତାଙ୍କ ପିତା ଧୁବ୍ରି ଏବଂ ୧୯୩୫ରେ ତେଜପୁରକୁ ଚାଲିଗଲେ । ତେଜପୁରରେ ଭୁପେନ ହଜାରିକାଙ୍କୁ ଯେତେବେଳେ ୧୦ ବର୍ଷ ବୟସ, ଏକ ସାଧାରଣ କାର୍ଯ୍ୟକ୍ରମରେ ତାଙ୍କ ମାଆଙ୍କଦ୍ୱାରା ଶିଖାଯାଇଥିବା ଏକ ବୋର୍ଗିତ (ଶ୍ରୀମନ୍ତ ଶଙ୍କରଦେବ ଏବଂ ଶ୍ରୀ ଶ୍ରୀ ମାଧବଦେବଙ୍କଦ୍ୱାରା ଲିଖିତ ପାରମ୍ପାରିକ ଶାସ୍ତ୍ରୀୟ ଆସାମୀୟ ଭକ୍ତି ଗୀତ) ଗାନ କଲାବେଳେ ଜ୍ୟୋତିପ୍ରସାଦ ଅଗ୍ରୱାଲା, ଆସାମର ଗୀତିକାର, ନାଟ୍ୟକାର ତଥା ପ୍ରଥମ ଆସାମର ଚଳଚ୍ଚିତ୍ର ନିର୍ମାତା ତଥା ଆସାମର ଜଣାଶୁଣା କଳାକାର ତଥା ବିପ୍ଳବୀ କବି ବିଷ୍ଣୁ ପ୍ରସାଦ ରାଧାଙ୍କଦ୍ୱାରା ଭୁପେନଙ୍କ ପ୍ରତିଭା ଆବିଷ୍କୃତ ହୋଇଥିଲା ।
 ସିନେମା ଜଗତକୁ ଅବଦାନ 
ସେ ତାଙ୍କ ମାତୃଭାଷା ଆସାମ ବ୍ୟତୀତ ବଙ୍ଗଳା ଏବଂ ହିନ୍ଦୀ ସମେତ ଅନ୍ୟାନ୍ୟ ଭାଷାରେ ମଧ୍ୟ ଅନେକ ଗୀତ ଗାଇଛନ୍ତି । ତାଙ୍କର ଗୀତ ଏବଂ ରଚନାଗୁଡ଼ିକର ସମାହାରକୁ ଆସାମରେ ଭୁପେନ୍ଦ୍ର ସଂଗୀତ କୁହାଯାଏ । ଆସାମର ଚଳଚ୍ଚିତ୍ର ଶିଳ୍ପରେ ଜଣେ ଅଗ୍ରଦୂତ ଭାବରେ ଶ୍ରୀ ଭୁପେନ ହାଜାରିକା ଆସାମ ସିନେମାକୁ ବିଶ୍ୱ ମାନଚିତ୍ରରେ ଆଣିବାରେ ସାହାଯ୍ୟ କରିଛନ୍ତି । ସେ ସିନେମା ଏବଂ ସଙ୍ଗୀତର ମାଧ୍ୟମ ମାଧ୍ୟମରେ ସମସ୍ତ ଉତ୍ତର-ପୂର୍ବ ରାଜ୍ୟକୁ ସଫଳତାର ସହ ଯୋଡିଛନ୍ତି । ସେ ଆସାମର ଲୋକପ୍ରିୟ ମାସିକ ପତ୍ରିକା "ଅମର ପ୍ରତିନିଧି" ଏବଂ "ପ୍ରତିଧ୍ୱନୀ"ର ସମ୍ପାଦକ ମଧ୍ୟ ରହିଥିଲେ ।

 ଆଧାର 

ଶ୍ରେଣୀ:ଭାରତ ରତ୍ନ ସମ୍ମାନିତ
ବିଶ୍ୱ ଦୃଷ୍ଟି ଦିବସ

ବିଶ୍ୱ ଦୃଷ୍ଟି ଦିବସ ପ୍ରତିବର୍ଷ ଡିସେମ୍ବର ମାସର ଦ୍ୱୀତିୟ ଗୁରୁବାର ଦିନ ବିଶ୍ୱ ସାରା ପାଳିତ ହୁଏ । ଚକ୍ଷୁ ରୋଗ ଓ ଦୃଷ୍ଟିଶକ୍ତିଜନିତ ସମସ୍ୟାର ପ୍ରତିରୋଧ ତଥା ପ୍ରତିକାର ପାଇଁ ବିଶ୍ୱବାସୀଙ୍କ ମଧ୍ୟରେ  ଜନ ସଚେତନତା ସୃଷ୍ଟି କରିବା ଏହାର ଉଦ୍ଦେଶ୍ୟ । ବିଶ୍ୱ ଦୃଷ୍ଟି ଦିବସ ଦୃଷ୍ଟିହୀନତା ରୋକିବା ପ୍ରୟାସକୁ ଉତ୍ସାହିତ କରିବାର ଗୁରୁତ୍ୱକୁ ଦର୍ଶାଏ । ଭାରତ ପରିପ୍ରେକ୍ଷୀରେ ଶତକଡା ଅଶୀଭାଗ ଅନ୍ଧତ୍ୱକୁ ଏଡାଯାଇପାରିବା ସମସ୍ୟା ମଧ୍ୟରୁ (ପ୍ରତିରୋଧଯୋଗ୍ୟ ଏବଂ/କିମ୍ବା ଚିକିତ୍ସା ଯୋଗ୍ୟ); ୫ ଜଣଙ୍କ ମଧ୍ୟରୁ ୪ ଜଣଙ୍କର ଦୃଷ୍ଟିହୀନତା ଚିକିତ୍ସାଦ୍ୱାରା ଭଲ କରାଯାଇପାରେ । "ବିଶ୍ୱ ଦୃଷ୍ଟି ଦିବସ" ଏକ ମାଧ୍ୟମ ଯାହାଦ୍ୱାରା ବ୍ୟକ୍ତିବିଶେଷ ତଥା ସମ୍ପ୍ରଦାୟଙ୍କୁ ଦୃଷ୍ଟିହୀନତା ଦୂରକରିବା ଏବଂ ଦୃଷ୍ଟିହୀନତାକୁ ଏଡାଇବା ପାଇଁ ବିଭିନ୍ନ ପ୍ରତିଷେଧକ ପଦକ୍ଷେପ ଆରମ୍ଭ କରିବାକୁ ଏକ ପ୍ଲାଟଫର୍ମ ମିଳିଥାଏ ।

 ଇତିହାସ 
ପ୍ରଥମ ଥର ପାଇଁ ୨୦୦୦ ମସିହାରେ ଲାୟନସ କ୍ଳବ ଇଣ୍ଟର ନ୍ୟାସନାଲର "SightFirstCampaign" ନାମକ ଏକ କାର୍ଯ୍ୟକ୍ରମ ମାଧ୍ୟମରେଏହି ପ୍ରୟାସ କରାଯାଇଥିଲା ।

 ପାଳନ 
ଏହି ଦିବସ ପାଳନ ଅବସରରେ ବିଭିନ୍ନ କାର୍ଯ୍ୟକ୍ରମ ଜରିଆରେ ଦୃଷ୍ଟିଶକ୍ତିର ଉପାଦେୟତା ସହ ଦୃଷ୍ଟିହୀନତା ଦୂର କରିବା ସଂପର୍କିତ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ ଶିବିର, ଶୋଭାଯାତ୍ରା, ଆଲୋଚନାଚକ୍ର ଇତ୍ୟାଦିର ଆୟୋଜନ କରାଯାଏ ।

 ଆଧାର 

 ବାହାର ଆଧାର 
 

ଶ୍ରେଣୀ: ଅକ୍ଟୋବର ମାସର ପାଳିତ ଦିବସ
ଏକକୋଷୀ ଜୀବ

ଏକକୋଷୀ ଜୀବ, ମାତ୍ର ଗୋଟିଏ କୋଷରେ ଗଢ଼ା ହୋଇଥାଏ। ଏକକୋଷୀମାନଙ୍କୁ ଦୁଇଟି ଶ୍ରେଣୀରେ ବିଭକ୍ତ କରାଯାଇଛି, ଯଥା - ପ୍ରାକ୍-ନ୍ଯଷ୍ଟୀୟକ ଏବଂ ସୁନ୍ଯଷ୍ଟୀୟକ। ସମସ୍ତ ପ୍ରାକ୍-ନ୍ଯଷ୍ଟୀୟକମାନେ ଏକକୋଷୀ ଏବଂ ବ୍ଯାକ୍ଟେରୀଆ ଓ ଆର୍କିଆ ଏହିପରି ଦୁଇ ଶ୍ରେଣୀରେ ବିଭକ୍ତ। ଏକକୋଷୀ ସୁନ୍ଯଷ୍ଟୀୟକମାନେ ହେଉଛନ୍ତି ପ୍ରାକ୍ଜୀବ, ଏକକୋଷୀ ଶୈବାଳ, ଏକକୋଷୀ କବକ, ଇତ୍ଯାଦି। ଏକକୋଷୀ ଜୀବମାନଙ୍କୁ ସର୍ବପୂରାତନ ଜୀବରୂପ ଭାବରେ ବିବେଚନା କରାଯାଏ, ପ୍ରାକ୍କୋଷର ଆନୁମାନିକ ଉତ୍ପତ୍ତି ପ୍ରାୟ ୩.୮ରୁ ୪ ବୃନ୍ଦ-ବର୍ଷ-ପୂର୍ବେ ହୋଇଥିଲା।

କେତେକ ପ୍ରାକ୍-ନ୍ଯଷ୍ଟୀୟକ ଏକତ୍ର ରହି କୋଲୋନି ଗଠନ କରିଥାନ୍ତି, କିନ୍ତୁ ସେମାନେ କୌଣସି ଗୋଟିଏ କାମ ପାଇଁ ବିକଶିତ ହୋଇନଥାନ୍ତି। ଏହିପରି ଜୀବମାନେ ଏକାଠି ରହନ୍ତି ସତ କିନ୍ତୁ ନିଜ ନିଜର କାର୍ଯ୍ୟ ନିଜେ କରିଥାନ୍ତି। ଅପରପକ୍ଷେ ସରଳତମ ବହୁକୋଷୀ ଜୀବମାନଙ୍କ କୋଷମାନେ ପରସ୍ପର ଉପରେ ନିର୍ଭର କରଥାନ୍ତି।

ଅଧିକାଂଶ ବହୁକୋଷୀମାନଙ୍କର ଏକ ଏକକୋଷୀ-ଅବସ୍ଥ ରହିଥାଏ। ଉଦାହରଣ ସ୍ବରୂପ - ଯୁଗ୍ମକ, ବହୁକୋଷୀମାନଙ୍କର ପ୍ରଜନନ ନିମିତ୍ତ ଏକକୋଷ।

କିଛି ଜୀବମାନେ ଅର୍ଦ୍ଧ-ଏକକୋଷୀ, ଯ଼େପରି ଡିକ୍ଟିଓଷ୍ଟେଲିଅମ୍ ଡିଷ୍କୋଇଡିଅମ୍। ତା ଛଡ଼ା କେତେକ ଏକକୋଷୀ ଜୀବ ବହୁନ୍ଯଷ୍ଟୀୟ, ଯଥା- କୋଉଲେର୍ପା, ପ୍ଲାଜ୍ମୋଡିଅମ୍, ମିକ୍ସୋଗାଷ୍ଟ୍ରିଆ।

ବିବର୍ତ୍ତନୀୟ ପରିକଳ୍ପନା

ବର୍ତ୍ତମାନର ଏକକୋଷୀ ଜୀବମାନଙ୍କର ପୂର୍ବରୂପ ପ୍ରାଚୀନ ପ୍ରାକ୍କୋଷମାନ ଅଟନ୍ତି। ଅବଶ୍ଯ ଜୀବନର ଉତ୍ପତ୍ତି ଏବେ ମଧ୍ଯ ଏକ ରହସ୍ଯ ହୋଇ ରହିଛି, କିନ୍ତୁ ଏବେର ବହୁ ପ୍ରଚାରିତ ଉପପାଦ୍ୟ RNA ବିଶ୍ୱ ଅନୁସାରେ ପ୍ରାକ୍-RNA ଅଣୁମାନେ ହିଁ ଜୈବ-ରାସାୟନିକ ପ୍ରତିକ୍ରିୟା ଏବଂ ସ୍ୱ-ପ୍ରତିକରଣ ପାଇଁ ଉତ୍ତେଜକର କାର୍ଯ୍ୟ କରୁଥିଲେ।

କୋଷ ମଧ୍ଯରେ ରାସାୟନିକ ପ୍ରକ୍ରିୟାଗୁଡ଼ିକୁ ଅଲଗା ରଖିବା ପାଇଁ କୋଷର ପ୍ରକୋଷ୍ଠିକରଣ ଆବଶ୍ୟକ ଥିଲା। ଉଦାହରଣ ସ୍ବରୂପ - ଯଦି ଅଲଗା ରଖାନଯାଏ,ତେବେ ରାଇବୋଜାଇମ୍, ଏକ ପ୍ରାଚୀନ RNA ପ୍ରତିକାରୀ, ଭିନ୍ନ କ୍ରମ ଥିବା ରାଇବୋଜାଇମମାନଙ୍କର ପ୍ରତିକରଣ କରିଦେଇପାରେ। ଏହିପରି RNA ଥିବା ପରିକଳ୍ପିତ କୋଷମାନଙ୍କୁ ରାଇବୋକୋଷ କୁହାଯାଏ।

ପ୍ରାକ୍-ନ୍ଯଷ୍ଟିୟକ
ପ୍ରାକ୍-ନ୍ଯଷ୍ଟୀୟ ଜୀବଙ୍କଠାରେ ମାଇଟୋକଣ୍ଡ୍ରିଆ ବା ନ୍ଯଷ୍ଟି ପରି ଝିଲ୍ଲୀ-ବିଶିଷ୍ଟ କୋଷାଙ୍ଗ ନଥାଏ ।Prokaryotes". webprojects.oit.ncsu.edu. Retrieved 2015-11-22. ପ୍ରତିବଦଳରେ ସେମାନଙ୍କର ଏକ ପ୍ରାକ୍-ନ୍ଯଷ୍ଟି ବୋଲି ଅଞ୍ଚଳ ରହିଥାଏ ଯେଉଁଠାରେ ଡିଏନେ ରହିଥାଏ ।Kleckner, Nancy; Fisher, Jay K.; Stouf, Mathieu; White, Martin A.; Bates, David; Witz, Guillaume (2014-12-01). "The bacterial nucleoid: nature, dynamics and sister segregation". Current Opinion in Microbiology. Growth and development: eukaryotes/ prokaryotes. 22: 127–137. doi:10.1016/j.mib.2014.10.001. PMC 4359759. PMID 25460806. ସୁନ୍ଯଷ୍ଟିୟକଙ୍କ ବିପରୀତ ପ୍ରାକ୍-ନ୍ଯଷ୍ଟିୟକଙ୍କ ସାଧାରଣତଃ ଗୋଟିଏ ବୃତ୍ତାକାର ଗୁଣସୂତ୍ର ରହିଥାଏ ।

ବ୍ଯାକ୍ଟେରିଆ
thumb|ଅଷ୍ଟ୍ରେଲୀୟ ବେଳାଭୂମିରେ ଷ୍ଟ୍ରୋମାଟୋଲାଇଟ । ୫ ସେ.ମି.ର ଷ୍ଟ୍ରୋମାଟୋଲାଇଟ ତିଆରି ହେବାପାଇଁ ଶହ ଶହ ବର୍ଷ ଲାଗିଥାଏ ।

ବ୍ଯାକ୍ଟେରିଆ ହେଉଛି ବିଶ୍ୱର ପ୍ରାଚୀନତମ ଜୀବମାନଙ୍କ ମଧ୍ଯରୁ ଏକ ।Smith, Dwight G (2015). Bacteria. Salem Press Encyclopedia of Science. ISBN 978-1-58765-084-0.

ଆଧାର
ଗ୍ରାମ-ନେଗେଟିଭ ବ୍ୟାକ୍ଟେରିଆ

ଲେଉଟାଣି ଗ୍ରାମ୍-ବିରୋଧୀ ବ୍ୟାକ୍ଟେରିଆ
ଗ୍ରାମ-ବିରୋଧୀ ବ୍ୟାକ୍ଟେରିଆ

ଲେଉଟାଣି ଗ୍ରାମ୍-ବିରୋଧୀ ବ୍ୟାକ୍ଟେରିଆ